Готик
Готик е термин, който описва няколко музикални жанра, общото между които е мрачната атмосфера. Готик рокът, възникнал от пост-пънк сцената в началото на 80-те години с групи като Siouxsie and the Banshees, Joy Division, The Cure, Bauhaus. Постепенно от готик рока, или под негово влияние, се развиват различни други подстилове, които разширяват готик сцената.

Част от групите в нея интерпретират елементи от класическа и църковна музика и средновековния фолклор. Други наблягат на елементи от съвременното електронно звучене – индъстриъл, EBM, фючър поп, а трети остават верни на корените си, свирейки класически готик рок.

Стилове готик

Детрок 
Стил, произлизащ от пънк музиката, свързан с началото на готик вълната в Америка.

Представители:
Christian Death
All Gone Dead

Готик рок 
Готик рокът (също наричан гот рок или просто гот) е музикален поджанр на постпънка и алтернативния рок, който се формира в края на 70-те години. Готик рок бандите са израснали със силни връзки с английската пънк рок и появяващата се тогава постпънк сцени. Според Pitchfork и NME, протоготик бандите включват Joy Division, Siouxsie and the Banshees, Bauhaus и The Cure.

Самият жанр се дефинира като отделно движение от постпънка, заради своята своята по-мрачна музика, придружена с интроспективни и романтични текстове. Готик рокът дава начало на по-широка субкултура, която включва в себе си клубове, мода и литература през 80-те. В Европа води началото си от пост-пънк сцената, а в Америка тръгва от детрок.

Представители на стила:
 Siouxsie and the Banshees
 The Cure
 Joy Division
 Bauhaus
 The Sisters Of Mercy
 Fields Of The Nephilim
 Sex Gang Children
 Bella Morte

Даркуейв 
Започнал като термин, описващ групи от ню уейв сцената с по-мрачно звучене (включително и готик рок), постепенно даркуейв изменя своето значение. В съвременния си смисъл описва групи, правещи мрачна, готик електронна музика или смесващи готик рок с електронни елементи.

Представители:
 Clan Of Xymox
 Cruxshadows
 Diary of Dreams
 Black Tape for a Blue Girl
 Collide

Готик фолк 
Готик фолк представлява интерпретации на средновековна фолклорна музика. Групите от този стил често изпълняват в чист вид традиционна музика от този период.

Представители на стила:
 Ataraxia
 Lupercalia
 Ordo Equitum Solis

Неокласика 
Съвременна класическа музика.

Представители на стила:
 Ophelia's Dream
 Elend
 Dargaard
 Nox Arcana

Готик (дарк) ембиънт 
Подстил на ембиънт музиката, обвързан с мрачната готическа атмосфера.

Този стил се характеризира с бавни електронни и в повечето случаи композиции без ритъм.

Представители на стила:
 Dark Sanctuary
 Arcana

Готик метъл 
Сравнително отделен от другите стилове, свързани с готик атмосферата,
готик метъл води началото си от комбинацията на дет метъл и дуум метъл под влияние на готик рок и с преплитане на готически мрачни теми и романтика.

Представители на стила:
 Paradise Lost
 Theatre Of Tragedy
 Tristania
 Moonspell
 Darkseed
 Lacuna Coil
 To/die/for
 Penumbra
 Trail of Tears
 Type O Negative
 My Dying Bride
 Nightwish
 The 69 eyes (които също така измислят нов стил в готиката определящ точно музиката, която правят – Goth'n'roll)

Музикални жанрове